خاریجی ایشلر ناظیری مولود چاووش اوغلو روسیانین تورکیه-‌یه اوچوش‌لاری محدودلاشدیرماسی ایله باغلی قرارین آرخاسیندا سیاسی سبب اولمادیغینی سؤیله‌ییب.
پایتاخت آنکارادا ژورنالیست‌لره آچیقلاما وئرن چاووش اوغلو آنکارا- مسکوا خطینده امکداش‌لیق دانیشیق‌لاری‌نین باشلادیغینی بیل‌دیره‌رک، اوچوش‌لارین محدودلاشدیریلماسی قراریندا سیاسی بیر اساس گؤرمه‌دیک‌لرینی و بونون یالنیز ساغلام‌لیق سببی ایله قبول ائدیلن قرار اولدوغونو وورغولاییب.
آلمانیا ایله (توریزم) کئچن ایل ائدیلن امکداش‌لیغی روسیا ایله ده ائتمک ایسته‌دیک‌لرینی قارشی طرفه بیلدیردیک‌لرینی قئید ائدن چاووش اوغلو بو چرچیوه‌ده روسیا‌دان بیر هئیتین ساغلیق تطبیق‌لرینی یئرینده گؤرمک اوچون تورکیه-‌یه گله‌جگینی بیلدیریب.
